Dziesma 2013
Dziesma 2013 bija 58. starptautiskā Eirovīzijas dziesmu konkursa Latvijas nacionālā atlase, kuras fināls notika 2013. gada 16. februārī Ventspilī. Dziesmas varēja pieteikt no 2012. gada 19. oktobra līdz 2012. gada 30. novembrim. Kopumā tika iesniegtas 122 dziesmas. No visām dziesmām tika atlasītas 24 dziesmas, kas iekļuva atlases pusfinālā. Konkursā uzvarēja grupa PeR ar dziesmu Here We Go.